《后岩举吟社中秋后二日流馨亭落成》
明代·秦瀚

泉上堂成户牖虚，新凉冲雨过轩车。为怜石罅流瀺灂，又喜林间杂佩琚。

鼓瑟音稀何穆穆，到池声静只如如。何人更解无弦趣，流水高山听有余。

作者简介：秦瀚 (1493--1566)字叔度，号从川，无锡人。镗三子。廪生。以子梁贵封奉政大夫、通政司右参议。有文才,尝修复碧山吟社,与同邑名流觞咏其中。有《从川诗集》。